Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja Neuvoston asetus jätteiden siirroista Komission ehdotusta muuttava EY:n perustamissopimuksen 250 (2) artiklan nojalla /* KOM/2005/0641 lopull. - COD 2003/0139 */





Bryssel 1.12.2005 KOM(2005) 641 lopullinen 2003/0139 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS jätteiden siirroista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0139 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS jätteiden siirroista 1. JOHDANTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Euroopan parlamentti on esittänyt 62 tarkistusta, joista komissio antaa jäljempänä lausuntonsa. 2. TAUSTAA Ehdotus KOM(2003)379 lopullinen – 2003/0139(COD) toimitettiin Euroopan parlamentille ja neuvostolle 30. syyskuuta 2003. Euroopan parlamentti antoi lausuntonsa ensimmäisessä käsittelyssä 19. marraskuuta 2003. Euroopan talous- ja sosiaalikomitea antoi lausuntonsa 28. tammikuuta 2004. Alueiden komiteaa on kuultu mutta se ei ole antanut lausuntoa. Euroopan parlamentin annettua lausuntonsa komissio toimitti EY:n perustamissopimuksen 250 artiklan 2 kohdan mukaisesti muutetun ehdotuksen (KOM(2004)172) lopullinen Euroopan parlamentille ja neuvostolle 9. maaliskuuta 2004. Neuvosto vahvisti yhteisen kantansa virallisesti EY:n perustamissopimuksen 251 artiklan 2 kohdan mukaisesti 24. kesäkuuta 2005. Komission tiedonanto neuvoston yhteisestä kannasta (KOM(2005)303 lopullinen) toimitettiin Euroopan parlamentille 1. heinäkuuta 2005. Parlamentti hyväksyi lausuntonsa toisessa käsittelyssä 25. lokakuuta 2005. 3. EHDOTUKSEN TARKOITUS Ehdotetulla asetuksella on neljä päätavoitetta: - OECD:n neuvoston 14. kesäkuuta 2001 tekemän päätöksen C(2001)107 saattaminen osaksi yhteisön lainsäädäntöä; - vuonna 1993 annetun asetuksen soveltamisessa, hallinnoinnissa ja soveltamisen valvonnassa ilmenneiden ongelmien käsittely ja oikeudellisen selkeyden parantaminen; - sääntelyn yleinen yhdenmukaistaminen valtioiden rajan ylittävien jätteiden siirtojen alalla; - asetuksen artikloiden rakenteen selkeyttäminen. 4. KOMISSION LAUSUNTO EUROOPAN PARLAMENTIN TARKISTUKSISTA Euroopan parlamentti hyväksyi 25. lokakuuta 2005 62 tarkistusta neuvoston yhteiseen kantaan. Komissio voi hyväksyä kaikki yksittäiset tarkistukset kokonaan kuten jäljempänä on esitetty. Kysymykset, joiden osalta komissio ei ole samaa mieltä yhteisen kannan kanssa, on esitetty neuvoston yhteistä kantaa koskevassa komission tiedonannossa KOM(2005)303 lopullinen. Johdanto-osaan liittyvät tarkistukset 1, 2, 102 ja 104 selventävät kyseessä olevia säännöksiä ja helpottavat asetuksen täytäntöönpanoa. Tarkistuksessa 103 tuodaan esiin, että laivojen romuttaminen on hoidettava turvallisesti ja ympäristön kannalta järkevästi ja että parhaillaan tehdään työtä, jolla pyritään tätä koskeviin maailmanlaajuisesti sitoviin vaatimuksiin. Tarkistuksella 6 jätetään asetuksen soveltamisalan ulkopuolelle tietyt tapaukset, joissa kyseessä on ajoneuvoissa, junissa, lentokoneissa ja aluksissa syntynyt jäte, koska asetuksen soveltaminen niihin olisi kohtuutonta. Tarkistuksilla 12, 17-22, 26, 32, 38, 40-45, 47-50, 53, 55, 57-62, 70, 79-80, 90, 105 ja 108 selvennetään kyseessä olevia säännöksiä ja parannetaan asetuksen eri säännösten yhdenmukaisuutta. Tarkistuksella 14 helpotetaan vaarattoman jätteen takaisinottojärjestelmien täytäntöönpanoa. Tarkistukset 29 ja 36 mahdollistavat sen, että kauttakulkumaan toimivaltaiset viranomaiset voivat esittää jätteiden siirrosta vastalauseita silloin kuin se on perusteltua. Tarkistuksilla 63, 106, 110, 111 and 113 tiukennetaan jätesiirtojen ja asetuksen täytäntöönpanon valvontaa. Tarkistuksella 112 parannetaan asetuksen soveltamista. Tarkistuksilla 71–75 ja 77 selkeytetään oikeudellinen tilanne, joka koskee jätesiirtoja Bulgariaan ja Romaniaan kyseisten maiden liittymissopimuksen mukaisten siirtymäkausien aikana. Tarkistuksilla 84–85 lisätään yhdenmukaisuutta vaarallisten jätteiden maan rajan ylittävien siirtojen ja käsittelyn valvonnasta 22 päivänä maaliskuuta 1989 tehdyn Baselin yleissopimuksen kanssa. Tarkistuksella 109 parannetaan avoimuutta ja tiedottamista jätteiden siirroista ja varmistetaan samalla luottamuksellisuus kansallisen tai yhteisön lainsäädännön mukaisesti. 5. YHTEENVETO Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.